CELEX: 32012R0399
Language: lt
Date: 2012-05-07 00:00:00
Title: 2012 m. gegužės 7 d. Komisijos įgyvendinimo reglamentas (ES) Nr. 399/2012 dėl tam tikrų prekių klasifikavimo Kombinuotojoje nomenklatūroje

11.5.2012   
            
            
               LT
            
            
               Europos Sąjungos oficialusis leidinys
            
            
               L 124/11
            
         KOMISIJOS ĮGYVENDINIMO REGLAMENTAS (ES) Nr. 399/2012
   2012 m. gegužės 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 7 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikacija
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Nesurinktas dirbinys (batuto apsauginis tinklas), kurį sudaro:
                  
                              —
                           
                           
                              tinklas su 6 sąsagomis,
                           
                        
                              —
                           
                           
                              6 viršutiniai metaliniai strypai, dengti akytuoju plastiku,
                           
                        
                              —
                           
                           
                              6 apatiniai metaliniai strypai, dengti akytuoju plastiku, su suvirintais montavimo kronšteinais,
                           
                        
                              —
                           
                           
                              12 guminių juostų su kabėmis,
                           
                        
                              —
                           
                           
                              12 varžtų su užsifiksuojančiosiomis veržlėmis.
                           
                        Kiekvienas viršutinis strypas tvirtinamas prie apatinio strypo, kuris po to varžtais ir užsifiksuojančiosiomis veržlėmis prisukamas prie batuto kojų.
                  Tinklas susiūtas į cilindrą, o jo dydis pritaikytas konkrečiam batutui. Tinkle padaryta įėjimo anga su užtrauktuku.
                  Sąsagos tinklo viršutinėje dalyje tvirtinamos prie metalinių strypų viršutinių galų.
                  Guminės juostos su kabėmis naudojamos tinklo apačiai prie batuto rėmo pritvirtinti.
               
               
                  9506 91 90
               
               
                  Klasifikuojama vadovaujantis Kombinuotosios nomenklatūros 1, 2 (a punktu) ir 6 bendrosiomis aiškinimo taisyklėmis, XI skyriaus 1 pastabos t punktu, 95 skirsnio 3 pastaba ir KN kodus 9506, 9506 91 ir 9506 91 90 atitinkančiais prekių aprašymais.
                  Atsižvelgiant į dirbinio formą ir požymius, visų pirma į tai, kad jis pritaikytas tvirtinti prie konkretaus batuto naudojant dirbinio sudėtyje esančius metalinius strypus, varžtus, veržles, sąsagas ir gumines juostas su kabėmis, apsauginis tinklas tinkamas naudoti tik su atitinkamu batutu (žr. 95 skirsnio 3 pastabą). Todėl apsauginis tinklas laikytinas 9506 pozicijai priskiriamos bendrųjų fizinių pratimų įrangos reikmeniu.
                  Gaminys nepriskirtinas 5608 pozicijai kaip kiti gatavi tinklai, nes XI skyriui nepriskiriami 95 skirsnyje nurodyti dirbiniai (žr. XI skyriaus 1 pastabos t punktą).
                  Todėl apsauginis batuto tinklas klasifikuotinas kaip kiti bendrųjų fizinių pratimų, gimnastikos arba atletinių sporto šakų reikmenys ir įranga priskiriant KN kodą 9506 91 90.